Document ID: 31996R2123

KOMISSION ASETUS (EY) N:o 2123/96,
annettu 5 päivänä marraskuuta 1996,
maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 17 artiklan 14 kohdan,
sekä katsoo, että
komission asetuksessa (ETY) N:o 3846/87 (3), sellaisena kuin se on viimeksi muutettuna asetuksella (EY) N:o 1222/96 (4), vahvistetaan yhdistetyn nimikkeistön perusteella maataloustuotteiden nimikkeistö vientitukia varten; sitä olisi mukautettava juustojen, joille myönnetään vientituki, vaatimusten tarkentamiseksi; kokemus on osoittanut, että on tarpeen tarkentaa juustojen, joille on myönnetty vientituki, tuotekoodeja koskevia vaatimuksia erityisesti niiden veden enimmäispitoisuuden ja rasvan vähimmäispitoisuuden osalta; näiden toimenpiteiden olisi tultava voimaan viipymättä sellaisia tuotteita, joita nämä lisävaatimukset koskevat, koskevista keinottelutarkoituksessa jätetyistä vientitodistushakemuksista johtuvien markkinahäiriöiden välttämiseksi,
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 9 päivänä syyskuuta 1996 annetussa komission asetuksessa (EY) N:o 1734/96 (5) säädetään tietyistä muutoksista 1 päivästä tammikuuta 1997 CN-koodiin 0406 kuuluvien tuotteiden osalta; tämän seurauksena on mukautettava asetusta (ETY) N:o 3846/87, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3846/87 liitteessä olevaa 9 alaa seuraavasti:
1. Korvataan CN-nimikkeeseen 0406 liittyvät tiedot liitteessä I tarkoitetuilla tiedoilla.
2. Korvataan CN-nimikkeeseen 0406 liittyvät tiedot 1 päivästä tammikuuta 1997 liitteessä II tarkoitetuilla tiedoilla.
2 artikla
Tämä asetus tulee voimaan kymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Asetuksen 1 artiklan 1 kohtaa sovelletaan 15 päivästä marraskuuta 1996 jätettyihin todistushakemuksiin.
Asetuksen 1 artiklan 2 kohtaa sovelletaan 1 päivästä tammikuuta 1997 jätettyihin todistushakemuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä marraskuuta 1996.

Labels: 3
17
6